text: Í dag skuldi okkara dreingir halda stiman og vinna 3. dystin á rað. Hesaferð vóru grannarnir av Toftum á vitjan. Og vit kunnu avdúka alt fyri eitt, at okkara vunnu tryggan 4-1 í oysandi regninum.
text: #000001
text: Eftir heldur trilvandi byrjan, komu okkara so smátt í gongd. Serliga sjónligur hesa løtuna var Rani Lamhauge, sum vísti sera góðan hugburð. Ferð eftir ferð fór hann fram í vinstru síðu og legði inn fyri. Eisini Heðin og Pætur spældu væl í dag.
text: #000002
text: Fyrsta málið kom eftir 20 minuttir. Eitt málspark frá B68 endar beint fyri føturnar á Pæturi Hentze, sum alt fyri eitt smekkar bóltin fram til Dávid á Roykheyggi. Einsamallur móti málmanninum var hann tryggur og trillaði bóltin framvið málmanninum og í málið. Eftir hetta var ongin ivi um, at NSÍ fór at vinna dystin. Okkara dreingir sótu tungt á øllum restina av dystinum.
text: #000003
text: í 25. minutti økti Heðin til 2-0, eftir at Rani hevði sent eitt fríspark móti málinum hjá toftamonnum. Og bert 2 minuttir seinni økti Pætur Hentze um leiðsluna. Hann var staddur langt frá málinum, tá hann sendi eitt skot móti málinum.
text: #000004
text: Hálvleikstøðan var 3-0 til NSÍ. Allan seinna hálvleik á tamb áttu okkara dreingir. Men neyvleikin manglaði. Ferð eftir ferð søktu okkara at málinum hjá B68, men mál kom onki.
text: #000005
text: Og so hendi tað, sum ofta hendir, tá annað liðið trýstir. Burtur úr ongum fór besti B68-leikarin í dag, Petur í Túni, í álop. Hann snýtti alla verjuna, sum annars var væl stýrd av Mórits Heina Mortensen, og til endans eisini málmannin. 3-1, og tóktist fjáltur at koma á okkara dreingir og kanska eisini á teir á útskiftisbonkinum. Teir fótaðu sær tó skjótt aftur, og at enda prikaði Áron Knudsen bóltin í málið til endaligu støðuna 4-1.
text: #000006
text: Nú 3 umfør eru leikt, hevur NSÍ fult stigatal, 9 stig. Næsti dystur verður í Gundadali 27. apríl, tá B36 tekur ímóti. Eisini eiga vit ein útsettan dyst móti KÍ.
text: #000008
text: Vælkomin til NSÍ Búi Egilsson!
text: #000010
text: Búi Egilson hevur í kvøld skriva undir 2 ára sáttmála við NSÍ. Búi er ein ungur evnaríkur leikari, sum í nøkur ár hevur verið við í bestu deildini. Hann hevur spælt 78 dystir í bestu deildini fyri FC Suðuroy og samanlagda liðnum hjá suðringunum, umframt 12 dystir í steypakappingini. So hóast sín unga aldur, so...
text: #000011
text: BORG stuðlar NSÍ í kappingarárinum 2020. Vit eru fegin um stuðulin fra BORG.
text: #000013
text: ÍF skipar fyri innandura fótbóltskapping í Ítróttahøllini á Kambsdali leygar- og sunnudagin 25. og 26. februar. Aldursbólkar: Pinkur (f. 2002-05) Gentur (f. 2000-01) Smágentur (f. 1998-99) Kvinnur (f. 1997-) Pinkulingar (f. 2004-05) Smápiltar (f. 2002-03) Piltar (f. 2000-01) Smádreingir (f. 1998-99) Dreingir (f. 1996-97) Unglingar (f. 1993-94-95) Opin Kapping (les nærri longur niðri) Í aldursbólkunum dreingir, unglingar...
text: #000016
text: Lutaseðilin hjá G13-liðnum hjá NSÍ er nú drigin. Vinnarar eru: Vinningarnir fáast við at venda sær til tlf. 238818 ella 548638. Genturnar takka fyri stuðulin, sum fer til venjingarleguna í Spania.
text: #000019
text: Okkara menn vunnu ein rímuliga tryggan 3 – 0 sigur á Víkingi í dag. Tað var eitt frískt lot úteftir vøllinum og okkara spældu undan vindinum í fyrra hálvleiki. Lotið gjørdi at nógv vandamikil hornaspørk vóru at síggja. Sæð yvir allan dystin var NSÍ rætti vinnarin í dag og sigurin viðførir at vit býta pláss...
text: #000021